Руски Букър
„Руски Букър“ () е ежегодна литературна награда в Русия за най-добър роман на руски език, публикуван за първи път в предишната година.

Основана е през 1992 година по инициатива на Британския съвет в Русия по образеца на прочутото британско отличие „Букър“. Постепенно организирането е предадено на руски литератори в лицето на Букеровския комитет, оглавяван от Игор Шайтанов (литературовед и критик) от 1999 г.

Понякога в названието му се добавя името на спонсор: „Букър – Smirnoff“ (1999-2001) – по известната компания за водка, и „Букър – Открита Русия“ (2002-2005) – по фондацията на голямата нефтена компания „Юкос“.

Журито е 5-членно – четирима членове са писатели, критици и филолози, а петият представлява друго изкуство. Съставът на журито се променя всяка година. Задачата му е да състави дълъг, после кратък списък с предложения (от 3 до 6 романа), а след това да обяви и победителя.

Паричната стойност на наградата нараства от 10 000 щатски долара през 1992 г. до 15 000 $ понастоящем.

Писателят Юрий Поляков през 2008 г. дава отрицателна оценка на премията, като заявява, че наградените романи не се преиздават и наградата е нанесла ущърб на литературата не по-малко, отколкото КГБ.

Допълнително от 2004 г. съществува „Студентски Букер“ („Студенческий Букер“), в чието жури влизат 5 студенти и аспиранти. То изготвя дълъг, после кратък списък от книги, избира и обявява победителя.

Наградени

Източници

Външни препратки 
 Официален сайт

Литературни награди на Русия
Руска литература
Награди на Русия

Основани в Русия през 1992 година